ທະຫານເນໂຕ້ 2 ຄົນ ຖືກຍິງຕາຍ ໃນອັຟການິສຖານ
ທະຫານອົງການເນໂຕ້ 2 ຄົນ ທີ່ພວມປະຕິບັດງານ ຊ່ອຍໃນການບູລະນະປະເທດ ຖືກຍາມຍິງຕາຍ
ຕຳຫຼວດອັຟການິສຖານກ່າວວ່າ ຄົນຍາມອັຟການິສຖານທີ່ໂລເລຄົນນຶ່ງໄດ້ຍິງທະຫານອົງ ການເນໂຕ້ 2 ຄົນເສຍຊີວິດແລະຄົນທີ 3 ໄດ້ຮັບບາດເຈັບ ຢູ່ທີ່ແຂວງໆນຶ່ງໃນພາກເໜືອ ຂອງປະເທດ ຜູ້ບັນຊາການຕຳຫຼວດ ໃນແຂວງ Panjshir ນາຍພົນ Qasim Jangalbagh ກ່າວວ່າ ຍາມໄດ້ຍິງປືນໃສ່ທະຫານເນໂຕ້ ໃນວັນເສົາມື້ນີ້ ຂະນະທີ່ພວກທະຫານເດີນທາງໄປນຳຂະ ບວນລົດບູລະນະສ້າງສາປະເທດຢູ່ໃນແຂວງດັ່ງກ່າວ ທະຫານເນໂຕ້ຄົນນຶ່ງໄດ້ຍິງຕອບໂຕ້ ແລະໄດ້ສັງຫານຍາມຄົນນີ້ ອົງການເນໂຕ້ກ່າວວ່າ ມີທະຫານຂອງຕົນຫຼາຍກວ່າ 280 ຄົນ ໄດ້ເສຍຊີວິດຢູ່ອັຟການິສ ຖານໃນປີນີ້ ການຍິງທະຫານອົງການເນໂຕ້ເທື່ອຫຼ້າສຸດໂດຍກຳລັງອັຟການິສຖານແມ່ນນຶ່ງໃນຫຼາຍໆ ບັນຫາທີ່ເປັນອຸບປະສັກຂັດຂວາງຕໍ່ການດຳເນີນຄວາມພະຍາຍາມໃນການເຮັດສົງຄາມຢູ່ ໃນປະເທດດັ່ງກ່າວ ໃນທ້າຍເດືອນພຶດສະພາຜ່ານມາ ກໍມີທະຫານອັຟການິສຖານ ທີ່ໂລ ເລຄົນນຶ່ງໄດ້ສັງຫານທະຫານອອສເຕຣເລຍຄົນນຶ່ງ